Okawix:Okawix-doc.item11/pms

La pàgina ëd selession dj'archivi: Sta pàgina a-j përmët prima ëd selessioné j'archivi che a veul ch'a sio dëscarià, parèj da podèj-je lese fòra 'd linia, e a j'eufr an pi ëd creé n'archivi ëd sò sit. A riva a sta pàgina an sgnacand ël boton Pi 'd contnù dla bara dj'utiss. Se la lenga a l'é pa anco' stàita selessionà ant la session Okawix corenta, la pàgina ëd selession dla lenga a l'é visualisà nopà ëd la pàgina ëd selession dj'archivi ; ant ës cas-sì a dovrà prima selessioné la lenga dël contnù (ëdcò ciamà archivi, o Còrp ) che a veul ch'a sia dëscarià e peui sgnaché Selessioné na lenga, an manera da eventualment rivé a la pàgina ëd selession dj'archivi.

La pàgina ëd selession dj'archivi a-j fa vëdde che archivi a son disponìbij per la lenga che a l'ha prima selessionà, e vàire che sti archivi a son gròss.

Për dëscarié n'archivi, ch'a sgnaca mach an sël boton corespondent Dëscarié. La pàgina d'instalassion dë st'archivi a l'é antlora visualisà, e ël nòm ëd l'archivi a l'é giontà a la lista anstalé dj'archivi che a speto l'instalassion për la session d'Okawix an cors, ant ël quàder ëd gestion dël còrp (ël quàder ëscursàbil dë snista).

Finalment, s'a veul avèj n'archivi ëd sò sit an sl'aragnà da esse ancor creà, ch'a anserissa mach soa adrëssa ëd pòsta eletrònica e l'adrëssa ëd sò sit, e ch'a sgnaca Arcesta.